plato-philosophy.leges 7.814
πάντων γὰρ τούτων διδασκάλους τε εἶναι δεῖ κοινούς , ἀρνυμένους μισθὸν παρὰ τῆς πόλεως , καὶ τούτων μαθητὰς τοὺς ἐν τῇ πόλει παῖδάς τε καὶ ἄνδρας , καὶ κόρας καὶ γυναῖκας πάντων τούτων ἐπιστήμονας , κόρας μὲν οὔσας ἔτι πᾶσαν τὴν ἐν ὅπλοις ὄρχησιν καὶ μάχην μεμελετηκυίας , γυναῖκας δέ , διεξόδων καὶ τάξεων καὶ θέσεως καὶ ἀναιρέσεως ὅπλων ἡμμένας , εἰ μηδενὸς ἕνεκα , ἀλλʼ εἴ ποτε δεήσειε πανδημεὶ πάσῃ τῇ δυνάμει καταλείποντας τὴν πόλιν ἔξω στρατεύεσθαι , τοὺς φυλάξοντας παῖδάς τε καὶ τὴν ἄλλην πόλιν ἱκανοὺς εἶναι τό γε τοσοῦτον , ἢ καὶ τοὐναντίον , ὧν οὐδὲν ἀπώμοτον , ἔξωθεν πολεμίους εἰσπεσόντας ῥώμῃ τινὶ μεγάλῃ καὶ βίᾳ , βαρβάρους εἴτε Ἕλληνας , ἀνάγκην παρασχεῖν περὶ αὐτῆς τῆς πόλεως τὴν διαμάχην γίγνεσθαι , πολλή που κακία πολιτείας οὕτως αἰσχρῶς τὰς γυναῖκας εἶναι τεθραμμένας , ὡς μηδʼ ὥσπερ ὄρνιθας περὶ τέκνων μαχομένας πρὸς ὁτιοῦν τῶν ἰσχυροτάτων θηρίων ἐθέλειν ἀποθνῄσκειν τε καὶ πάντας κινδύνους κινδυνεύειν , ἀλλʼ εὐθὺς πρὸς ἱερὰ φερομένας , πάντας βωμούς τε καὶ ναοὺς ἐμπιμπλάναι , καὶ δόξαν τοῦ τῶν ἀνθρώπων γένους καταχεῖν ὡς πάντων δειλότατον φύσει θηρίων ἐστίν . οὐ μὰ τὸν Δία , ὦ ξένε , οὐδαμῶς εὔσχημον γίγνοιτʼ ἄν , τοῦ κακοῦ χωρίς , τοῦτο ἐν πόλει ὅπου γίγνοιτο . οὐκοῦν τιθῶμεν τὸν νόμον τοῦτον , μέχρι γε τοσούτου μὴ ἀμελεῖσθαι τὰ περὶ τὸν πόλεμον γυναιξὶν δεῖν , ἐπιμελεῖσθαι δὲ πάντας τοὺς πολίτας καὶ τὰς πολίτιδας ; ἐγὼ γοῦν συγχωρῶ . πάλης τοίνυν τὰ μὲν εἴπομεν , ὃ δʼ ἐστὶ μέγιστον , ὡς ἐγὼ φαίην ἄν , οὐκ εἰρήκαμεν , οὐδʼ ἔστι ῥᾴδιον ἄνευ τοῦ τῷ σώματι δεικνύντα ἅμα καὶ τῷ λόγῳ φράζειν . τοῦτʼ οὖν τότε κρινοῦμεν , ὅταν ἔργῳ λόγος ἀκολουθήσας μηνύσῃ τι σαφὲς τῶν τε ἄλλων ὧν εἴρηκεν πέρι , καὶ ὅτι τῇ πολεμικῇ μάχῃ πασῶν κινήσεων ὄντως ἐστὶ συγγενὴς πολὺ μάλισθʼ ἡμῖν ἡ τοιαύτη πάλη , καὶ δὴ καὶ ὅτι δεῖ ταύτην ἐκείνης χάριν ἐπιτηδεύειν , ἀλλʼ οὐκ ἐκείνην ταύτης ἕνεκα μανθάνειν . καλῶς τοῦτό γε λέγεις . νῦν δὴ τῆς μὲν περὶ παλαίστραν δυνάμεως τὸ μέχρι δεῦρʼ ἡμῖν εἰρήσθω · περὶ δὲ τῆς ἄλλης κινήσεως παντὸς τοῦ σώματος , ἧς τὸ πλεῖστον μέρος ὄρχησίν τινά τις προσαγορεύων ὀρθῶς ἂν φθέγγοιτο , δύο μὲν αὐτῆς εἴδη χρὴ νομίζειν εἶναι , τὴν μὲν τῶν καλλιόνων σωμάτων ἐπὶ τὸ σεμνὸν μιμουμένην , τὴν δὲ τῶν αἰσχιόνων ἐπὶ τὸ φαῦλον , καὶ πάλιν τοῦ φαύλου τε δύο καὶ τοῦ σπουδαίου δύο ἕτερα .
Lemmas: πᾶς γάρ οὗτος διδάσκαλος τε εἰμί δέω κοινός , ἄρνυμαι μισθός παρά ὁ πόλις , καί οὗτος μαθητής ὁ ἐν ὁ πόλις παῖς τε καί ἀνήρ , καί κόρη καί γυνή πᾶς οὗτος ἐπιστήμων , κόρη μέν εἰμί ἔτι πᾶς ὁ ἐν ὅπλον ὄρχησις καί μάχη μελετάω , γυνή δέ , διέξοδος καί τάξις καί θέσις καί ἀναίρεσις ὅπλον ἅπτω , εἰ μηδείς ἕνεκα , ἀλλά εἰ ποτέ δέω πανδημεί πᾶς ὁ δύναμις καταλείπω ὁ πόλις ἔξω στρατεύω , ὁ φυλάσσω παῖς τε καί ὁ ἄλλος πόλις ἱκανός εἰμί ὁ γε τοσοῦτος , ἤ καί ἐναντίος , ὅς οὐδείς ἀπώμοτος , ἔξωθεν πολέμιος εἰσπίπτω ῥώμη τις μέγας καί βία , βάρβαρος εἴτε Ἕλλην , ἀνάγκη παρέχω περί αὐτός ὁ πόλις ὁ διαμάχη γίγνομαι , πολύς που κακία πολιτεία οὕτως αἰσχρός ὁ γυνή εἰμί τρέφω , ὡς μηδέ ὥσπερ ὄρνις περί τέκνον μάχομαι πρός ὁστισοῦν ὁ ἰσχυρός θηρίον ἐθέλω ἀποθνῄσκω τε καί πᾶς κίνδυνος κινδυνεύω , ἀλλά εὐθύς πρός ἱερόν φέρω , πᾶς βωμός τε καί ναός ἐμπίμπλημι , καί δόξα ὁ ὁ ἄνθρωπος γένος καταχέω ὡς πᾶς δειλός φύσις θηρίον εἰμί . οὐ μά ὁ Ζεύς , ὦ ξένος , οὐδαμῶς εὐσχήμων γίγνομαι ἄν , ὁ κακός χωρίς , οὗτος ἐν πόλις ὅπου γίγνομαι . οὐκοῦν τίθημι ὁ νόμος οὗτος , μέχρι γε τοσοῦτος μή ἀμελέω ὁ περί ὁ πόλεμος γυνή δέω , ἐπιμελέομαι δέ πᾶς ὁ πολίτης καί ὁ πόλιτις ; ἐγώ γοῦν συγχωρέω . πάλα τοίνυν ὁ μέν λέγω , ὅς δέ εἰμί μέγας , ὡς ἐγώ φημί ἄν , οὐ λέγω , οὐδέ εἰμί ῥᾴδιος ἄνευ ὁ ὁ σῶμα δείκνυμι ἅμα καί ὁ λόγος φράζω . οὗτος οὖν τότε κρίνω , ὅταν ἔργον λόγος ἀκολουθέω μηνύω τις σαφής ὁ τε ἄλλος ὅς λέγω περί , καί ὅτι ὁ πολεμικός μάχη πᾶς κίνησις ὄντως εἰμί συγγενής πολύς μάλα ἐγώ ὁ τοιοῦτος πάλη , καί δή καί ὅτι δέω οὗτος ἐκεῖνος χάριν ἐπιτηδεύω , ἀλλά οὐ ἐκεῖνος οὗτος ἕνεκα μανθάνω . καλός οὗτος γε λέγω . νῦν δή ὁ μέν περί παλαίστρα δύναμις ὁ μέχρι δεῦρο ἐγώ λέγω · περί δέ ὁ ἄλλος κίνησις πᾶς ὁ σῶμα , ὅς ὁ πολύς μέρος ὄρχησις τις τις προσαγορεύω ὀρθός ἄν φθέγγομαι , δύο μέν αὐτός εἶδος χρή νομίζω εἰμί , ὁ μέν ὁ καλός σῶμα ἐπί ὁ σεμνός μιμέομαι , ὁ δέ ὁ αἰσχρός ἐπί ὁ φαῦλος , καί πάλιν ὁ φαῦλος τε δύο καί ὁ σπουδαῖος δύο ἕτερος .